
     BALATONSZÁRSZÓI KÖZÖS ÖNKORMÁNYZATI HIVATAL
              8624. Balatonszárszó, Hősök tere 1. Tel: 84/362-501,  
          www.balatonszarszo.hu, balatonszarszo@balatonszarszo.hu

LAKOSSÁGI TÁJÉKOZTATTÓ EBÖSSZEÍRÁSRÓL!

Tisztelt Ebtartók!
A Balatonszárszói Közös Önkormányzati Hivatal az állatok védelméről és kíméletéről szóló 1998. évi XXVIII. törvény (a továbbiakban: Ávtv.) alapján Balatonszárszó közigazgatási területén tartott ebek adatairól 

2026. április 1. napjától 2026. május 30. napjáig EBÖSSZEÍRÁST VÉGEZ.

Hivatalunk a transzponderrel megjelölve tartható ebekről az állat tartója és más személyek jogainak, személyi biztonságának és tulajdonának védelme, valamint az ebrendészeti feladatok ellátása céljából nyilvántartást vezet.

Ebösszeíráskor az eb tulajdonosa és tartója köteles a törvényben előírt adatokat az Önkormányzat rendelkezésére bocsátani.

Felhívjuk a Tisztelt Ebtulajdonosok, Ebtartók figyelmét, hogy az adatszolgáltatási kötelezettség kiterjed a már korábban bejelentett ebekre is. Tehát aki korábban eleget tett a bejelentési kötelezettségnek, most ismételten köteles a jogszabályban meghatározott adatokat a települési önkormányzat rendelkezésére bocsájtani, valamint változás esetén az ebösszeírást követően is köteles az adatokban bekövetkező változásokat bekövetkezéstől számított 8 napon belül írásban bejelenteni. Az ebösszeíró adatlapot ebenként külön-külön kell kitölteni! 

Külön felhívjuk a figyelmüket, hogy a 164/2008. ( XII.20.) FM rendelet szerint az állattartó köteles minden 3 hónapnál idősebb ebet veszettség ellen évente beoltani. Továbbá az Ávtv. alapján négyhónaposnál idősebb eb csak egyedi azonosítóval (chippel) megjelölve tartható, ezért kérjük, hogy szíveskedjenek a chippel még nem rendelkező ebeket állatorvosnál megjelöltetni.

A bejelentési kötelezettségnek az alábbi módok közül választva lehet eleget tenni:
· Papír alapú adatlap benyújtásával

· személyesen a Balatonszárszói Közös Önkormányzati Hivatalban (8264 Balatonszárszó Hősök tere 1.),

· postai úton beküldve a Balatonszárszói Közös Önkormányzati Hivatal 8264 Balatonszárszó, Hősök tere 1. címre,
· elektronikus úton a balatonszarszo@balatonszarszo.hu e-mail címre         

             (szkennelve vagy fotózva) beküldve.

Az adatlap lentebb letölthető és nyomtatható, vagy személyesen beszerezhető a Balatonszárszói Közös Önkormányzati Hivatalban.

Az ebösszeírásra vonatkozó adatszolgáltatási kötelezettség teljesítését a Hivatal ellenőrzi! Aki, az adatszolgáltatási kötelezettségének nem tesz eleget, az állatvédelmi bírságról szóló 244/1998. (XII.31.) Korm. rendelet alapján bírság megfizetésére kötelezhető.

Együttműködésüket köszönjük!

